24. 3. 86 De Europæiske Fællesskabers Tidende Nr. L 78/1 (Retsakter hvis offentliggørelse er obligatorisk) RÅDETS FORORDNING (EØF) Nr. 812/86 af 14. marts 1986 om beskyttelse mod dumpingimport mellem De Ti og de nye medlemsstater eller mellem de nye medlemsstater i den periode for anvendelse af overgangsforanstaltninger, der er fastlagt i akten vedrørende Spaniens og Portu- gals tiltrædelse RÅDET FOR DE EUROPÆISKE FÆLLESSKABER HAR — under henvisning til akten vedrørende Spaniens og Portu- gals tiltrædelse, særlig artikel 380, under henvisning til forslag fra Kommissionen, og ud fra følgende betragtninger : I henhold til artikel 380 i akten vedrørende Spaniens og Portugals tiltrædelse skal Rådet fra tiltrædelsen vedtage procedureregler for anvendelse af denne bestemmelse ; det bør præciseres, hvorledes væsentligé begreber, såsom dumping, normal værdi og skade, skal fortolkes, ligesom der bør fastsættes procedureregler for konstatering af, om der foreligger dumping, og for anvendelse af antidum- pingtold ; det er ønskeligt, at reglerne for fastsættelse af den normale værdi affattes på en klar og tilstrækkelig detaljeret måde ; det bør udtrykkeligt fastsættes, at den beregnede normale værdi kan lægges til grund, såfremt salg på eksportlandets eller oprindelseslandets hjemmemarked af en eller anden grund ikke udgør et passende grundlag for at fastslå, om der foreligger dumping ; det er hensigtsmæssigt at give eksempler på forhold, som må anses for ikke at repræsen- tere normal handel, navnlig når en vare sælges til priser, som ligger under produktionsomkostningerne, eller når der finder transaktioner sted mellem parter, der er forret- ningsmæssigt forbundet, eller som har en kompen- sationsaftale ; det er hensigtsmæssigt at angive de meto- der, der kan anvendes til beregning af den normale værdi under sådanne omstændigheder ; det er hensigtsmæssigt at definere eksportprisen og at opregne de nødvendige justeringer, der skal foretages i de tilfælde, hvor det skønnes formålstjenligt at beregne denne pris ud fra den første pris på det frie marked; for at gøre det muligt at foretage en passende sammenlig- ning mellem eksportpris og normal værdi bør der gives retningslinjer for fastsættelsen af de justeringer, der skal foretages for forskelle i fysiske egenskaber, mængder og salgsvilkår, samt gøres opmærksom på, at bevisbyrden påhviler den person, der kræver sådanne justeringer ; udtrykket »dumpingmargen« bør klart defineres ; det synes hensigtsmæssigt at forklare visse faktorer, som kan være relevante for konstatering af skade ; det er nødvendigt at fastsætte procedurerne for, hvorledes en person, der optræder på vegne af en erhvervsgren i Fællesskabet i dets sammensætning før den 1. januar 1986, i det følgende benævnt »De Ti«, i Spanien eller i Portugal, og som anser sig for skadet eller truet af dumpingimport fra De Ti, Spanien eller Portugal, kan indgive en klage ; de nærmere betingelser for indgivelse af klager bør præci- seres ; medlemsstaterne og Kommissionen bør samarbejde både med hensyn til oplysninger om forekomsten af dumping og deraf følgende skade og med hensyn til den efter- følgende undersøgelse af sådanne sager; med henblik herpå bør de berørte medlemsstater konsulteres ; de procedureregler, der skal følges under undersøgelsen, bør klart defineres ; [ hvis oplysninger skal betragtes som fortrolige, bør det kræves, at den, der afgiver oplysningerne, skal fremsætte anmodning herom, og det bør præciseres, at fortrolige oplysninger, som kan sammenfattes, men af hvilke der ikke er indgivet et ikke-fortroligt resumé, kan lades ude af betragtning ; indholdet af de henstillinger og bemyndigelser, som Kommissionen kan vedtage, bør præciseres ;